als_Latn dik_Latn sag_Latn
Pavarësisht ofertës së bujshme nga Beshiktashi, e ardhmja e Sokol Cikalleshit mund të jetë sërish te Akisarspori. Sulmuesi i Kombëtares ishte një nga pikat më të forta të ekipit ku luajti në fazën e dytë, teksa shënoi 7 gola në 15 ndeshje për të ndihmuar skuadrën të sigurojë mbijetesën.
Duke parë formën dhe cilësitë e tij, drejtuesit e Akisarsporit duan që ta mbajnë përfundimisht në ekip sulmuesin shqiptar. Ndërkohë, Cikalleshi nuk pritet të kthehet te Bashaksehiri për shkak se atje sulmues i parë është Emanuel Adebajor dhe kavajasi nuk dëshiron që të qëndrojë nën hijen e tij.
Qëndrimi te Akisarspori do të ishte një gjë e mirë edhe për vetë sulmuesin e Kombëtares, pasi nga skuadra tani është larguar sulmuesi kryesor Vaz Te si edhe Lisandro është drejt largimit pasi kërkohet nga Sportingu i Lisbonës. Javën e ardhshme pritet të fillojnë edhe negociatat mes klubeve për këtë çështje.
als_Latn als_Latn als_Latn